**Australian esihistorialla** tarkoitetaan aikaa Australian ensimmäisten asukkaiden saapumisesta vuonna 1788 alkaneeseen Australian kolonisaatioon, jolloin maassa alettiin kirjata tapahtumia johdonmukaisesti. Välikauden arvioidaan kestäneen ainakin 40 000−60 000 vuotta.

Aikakautta kutsutaan historiallisen ajan sijasta esihistorialliseksi ajaksi, koska Australiasta ei ole löytynyt tapahtumista ennen vuotta 1788 kirjoitettuja johdonmukaisia selontekoja. Koko aikakausi kuuluu kivikauteen, koska metallisia työvälineitä ei Australiassa koko tuona aikana kehitetty. Australiassa ei yleisen käsityksen mukaan koskaan siirrytty neoliittiselle kaudelle toisin kuin Uudessa-Guineassa, vaan eurooppalaisten saapumiseen asti asukkaat olivat metsästäjä-keräilijöitä.

Asuttaminen
-----------

Kartta kuvaa aboriginaalien muuttoreittiä jääkaudella, jolloin merenpinta oli noin 150 metriä nykyistä alempana
Historiantutkija Yuval Noah Hararin mukaan ensimmäisten asukkaiden matka Australiaan on historian merkittävimpiä tapahtumia, sillä koskaan aiemmin ei ihminen ollut poistunut afroaasialaisesta ekologisesta systeemistä.

Varhaisimmat todisteet Australian asuttamisesta ovat ainakin 65 000 vuotta vanhoja. Merkittävä länsiaustralialainen 45 000 vuotta vanha todiste Juukan Gorge -luolasto tuhoutui vuonna 2020, kun kaivosyhtiö Rio Tinto laajensi rautakaivostaan.

Arkeologit kiistelevät siitä, mitä reittiä Australian asuttajat kulkivat. Yleisesti uskotaan, että ensimmäiset asukkaat olivat nykyisten alkuperäisasukkaiden esi-isiä, mutta on myös todisteita sitä vastaan. Esimerkiksi Mungojärvestä löytyneistä Australian vanhimmista ihmisjäänteistä otetusta mitokondriaalisesta DNA-näytteestä ei ole löydetty läheistä geneettistä suhdetta nykyisiin alkuperäisasukkaisiin. Tiedemaailmassa ei kuitenkaan ole hyväksytty teoriaa laajalti.*lähde?*

Australia asutettiin pleistoseenikauden loppupuolella, kun Australaasian merenpinta oli toistuvien jäätiköitymisten takia paljon alempana kuin nykyään. Ensimmäiset asukkaat saapuivat ilmeisesti meriteitse erään jäätiköitymiskauden aikana, kun Uusi-Guinea ja Tasmania olivat yhdistyneitä Australiaan.*lähde?*

Lähteet
-------

1. ↑  Stone Pages Archaeo News: Australia colonized earlier than previously thought? *stonepages.com*. Viitattu 24.12.2018. (englanniksi)
2. ↑  Peter White: Revisiting the ‘Neolithic Problem’ in Australia (pdf) *museum.wa.gov.au*.  2006. Viitattu 24.12.2018. (englanniksi)
3. ↑  Yuval Noah Harari: *Sapiens: A Brief History of Humankind*. (sivu ei näy enää). Random House, 2014-09-04. ISBN 9781448190690. Teoksen verkkoversio (viitattu 24.12.2018). (englanniksi)
4. ↑  Colin Pardoe, Tessa Murphy, Kasih Norman, Gayoung Park, Kate Connell, Mara Page: Human occupation of northern Australia by 65,000 years ago.  *Nature*, 2017-07, nro 7663, s. 306–310. doi:10.1038/nature22968. ISSN 1476-4687. Artikkelin verkkoversio.  (englanniksi)
5. ↑  Calla Wahlquist: Rio Tinto blasts 46,000-year-old Aboriginal site to expand iron ore mine (Australia-News) *The Guardian*.  26.5.2020. Viitattu 15.9.2022. (englanniksi)
6. ↑  Alan Thorne, W. James Peacock, Lars S. Jermiin, Gavin A. Huttley, Simon Easteal, Elizabeth S. Dennis: Mitochondrial DNA sequences in ancient Australians: Implications for modern human origins.  *Proceedings of the National Academy of Sciences*, 16.1.2001, nro 2, s. 537–542. PubMed:11209053. doi:10.1073/pnas.98.2.537. ISSN 1091-6490. Artikkelin verkkoversio.  (englanniksi)
7. ↑  Lourandos, Harry, 1945-: *Continent of hunter-gatherers : new perspectives in Australian prehistory*, s. 80. Cambridge: Cambridge University Press, 1997. 34984335. ISBN 0521351065, 9780521351065, 0521359465, 9780521359467. (englanniksi)